REPUBLIKA HRVATSKA
OSNOVNA ŠKOLA IVANA KUKULJEVIĆA SISAK
Ulica kralja Tomislava 19,
44 000 Sisak

KLASA: 112-01/24-01/06
URBROJ: 2176-21-01-24-1

Sisak, 18. listopada 2024. godine

Temeljem članka 107. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) i članka 5. Pravilnika o načinu i postupku zapošljavanja te procjeni i vrednovanju kandidata za zapošljavanje u Osnovnoj školi Ivana Kukuljevića Sisak, ravnatelj OŠ Ivana Kukuljevića Sisak raspisuje

**NATJEČAJ ZA RADNO MJESTO**

1. **Učitelj/ica povijesti (m/ž) – 1 izvršitelj na neodređeno, nepuno radno vrijeme 12 h tjedno**

- mjesto rada OSNOVNA ŠKOLA IVANA KUKULJEVIĆA SISAK

Sukladno članku 13. stavku 3. Zakona o ravnopravnosti spolova (NN, br. 82/08 i 69/17) na natječaj se ravnopravno mogu javiti osobe oba spola.

**UVJETI ZA ZASNIVANJE RADNOG ODNOSA:**

Uz opće uvjete za zasnivanje radnog odnosa, sukladno općim propisima o radu, za radno mjesto učitelja7ice matematike, moraju biti ispunjeni i posebni uvjeti propisani člankom 105. do 107. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi.

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i posebne uvjete:

* Poznavanje hrvatskog jezika i latiničnog pisma.
* Da je završio/la:
**a)** studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija,
**b)** studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studija odgovarajuće vrste te je stekla potrebno pedagoško-psihološko-didaktičko-metodičko obrazovanje s najmanje 55 ECTS-a (u daljnjem tekstu: pedagoške kompetencije). **Ako se na natječaj ne javi osoba iz** **točke a)** ovog stavka – četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta.
**c)** preddiplomski sveučilišni ili stručni studij na kojem se stječe najmanje 180 ECTS- bodova te je stekla pedagoške kompetencije, ako se na natječaj ne javi osoba iz **točaka a) i b)** ovog stavka.

Radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23).

Uz pisanu i vlastoručno potpisanu prijavu (koja sadrži najmanje osobno ime, adresu stanovanja, broj telefona odnosno mobitela te e-mail adresu i naziv radnog mjesta na koji se prijavljuje) kandidati su obvezni priložiti:

* Životopis
* diplomu odnosno dokaz o stručnoj spremi
* dokaz o državljanstvu
* uvjerenje da nije pod istragom i da se protiv kandidata ne vodi kazneni postupak glede zasnivanja radnog odnosa iz članka 106. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22 i 156/23), ne starije od 6 mjeseci od dana objave natječaja
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

U prijavi na natječaj kandidat treba navesti e-mail adresu na koju će mu biti dostavljena obavijest o datumu i vremenu procjene odnosno testiranja.

Svi potrebni dokumenti se dostavljaju u neovjerenoj preslici i ne vraćaju se nakon natječajnog postupka. Izabrani kandidat/kandidatkinja je dužan predočiti navedene dokumente u izvorniku prije zasnivanja radnog odnosa.

Uz opći uvjet za zasnivanje radnog odnosa, sukladno općim propisima o radu, kandidat koji se poziva na prednost pri zapošljavanju prema posebnom zakonu, dužan je u prijavi na natječaj pozvati se na to pravo i priložiti dokaze.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN, br. 12/17, 98/19 i 84/21), članku 48.f Zakona o zaštiti vojnih i civilnih invalida rata (NN, br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18 i 32/20) te članku 48. Zakona o civilnim stradalnicima iz Domovinskog rata (NN, br. 12/17, 98/19 i 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavkom 1 Zakona o hrvatskim braniteljima iz Domovinskog rata i članovima njihovih obitelji (NN, br. 121/17, 98/19, 84/21). Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti je: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (NN, br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj dužan je, osim dokaza o ispunjavanju traženih uvjeta, priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine 84/21.), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti je:
<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Nepotpune i nepravodobne prijave neće se razmatrati.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja škola poziva na procjenu odnosno testiranje sukladno odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Ivana Kukuljevića Sisak dostupnog na mrežnoj stranici škole: <http://os-ikukuljevica-sk.skole.hr/>

Testiranje će se provesti iz poznavanja sljedećih propisa:

* Statut Osnovne škole Ivana Kukuljevića Sisak
* Pravilnik o načinima, postupcima i elementima vrednovanja učenika u osnovnoj i srednjoj školi
* Predmetni kurikulum Povijesti (<https://narodne-novine.nn.hr/clanci/sluzbeni/2019_03_27_557.html>)

O vremenu i mjestu održavanja testiranja, kao i o rezultatima natječaja kandidati će biti obaviješteni putem mrežne stranice Škole.

Ako kandidat ne pristupi testiranju, smatrat će se da je odustao od prijave na natječaj.

U skladu s Uredbom (EU) 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (NN, br. 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom na adresu: OŠ Ivana Kukuljevića Sisak, Ulica kralja Tomislava 19, 44000 Sisak ili neposredno na adresu: OŠ Ivana Kukuljevića Sisak, Ulica Franje Lovrića 27 (u zgradi OŠ 22. lipnja Sisak), s naznakom : „ za UČITELJA/ICU POVIJESTI“.

O rezultatima natječaja kandidati će biti obaviješteni objavom na web stranici Škole odnosno u skladu s člankom 18. Pravilnika o načinu i postupku zapošljavanja te procjeni i vrednovanju kandidata za zapošljavanje u Osnovnoj školi Ivana Kukuljevića Sisak (u roku od 8 dana od donošenja odluke).

Natječaj je objavljen 18. listopada 2024.godine, a vrijedi do 26. listopada 2024. godine.

 Ravnatelj:

Nenad Potkonjak,
dipl.uč., dipl.bibl.